NH-90 fra NH Industries
Westland Lynx
de Havilland Vampire
**337 skvadron** er en helikopterskvadron i Luftforsvaret, underlagt Maritim helikopterving. Skvadronen har base på Bardufoss flystasjon.

Oppdrag
-------

337 skvadron har som oppdrag å støtte Kystvakten med deres oppdrag.

Historie
--------

F-86K Sabre
Skvadronen ble opprettet på Gardermoen flystasjon i 1950, utstyrt med de Havilland Vampire. I 1953 ble skvadronen overført til Luftkommando Trøndelag og flyttet til Værnes flystasjon, der den allerede i 1954 ble nedlagt. 337 ble reaktivert på Gardermoen i september 1955. Siden nedleggelsen hadde personellet vært i opplæring for bruk av skvadronens nye fly, F-86 K. I 1963 ble skvadronen nedlagt igjen og innlemmet i 332 skvadron.

### Gjenopprettelse

1. januar 1980 ble skvadronen gjenopprettet, nå som kystvaktskvadron. Forsvaret hadde gått til innkjøp av seks Westland Lynx-helikoptre til bruk fra Kystvaktens Nordkapp-fartøyer. Etter en lengre innkjøringsfase, ble skvadronen erklært operativ 1. mai 1983.

### Nye helikoptre

Utdypende artikkel: NH90 i Luftforsvaret

Etter at Lynx-helikoptrene ble faset ut i 2014, ble NH90 anskaffet som etterfølger. På grunn av store problemer med innfasingen, ble det besluttet å heve kontrakten om innkjøp av helikoptrene i juni 2022.

Skvadronen består i påvente av en beslutning knyttet til videreutvikling av Luftforsvarets maritime helikopterkapasitet.

Regjeringen besluttet 14. mars 2023 at Forsvaret skulle kjøpe inn 6 maritime MH-60R Seahawk-helikoptere til Kystvakten for 12 milliarder kroner. Om Stortinget godkjenner innkjøpet skal helikopterene bli utstyrt for anti-ubåt-operasjoner og stasjoneres på Bardufoss. De tre første skal leveres fra Sikorsky i USA i siste halvdel av 2025, og resten innen 2027. Skvadronen skal i mellomtiden opprettholde sin maritime kompetanse, samt forberede seg på leveransen i 2025 ved å øve med det danske Flyvevåbnet, som har operert modellen siden 2017.

Referanser
----------

1. ↑  «Luftforsvaret». Forsvaret. Besøkt 7. oktober 2022.
2. ↑  «Når det virkelig gjelder». Forsvaret. Besøkt 7. oktober 2022.
3. ↑  Svendsen, Ketil (9. juli 2022). «337-skvadronen er Kystvaktens forlengede arm på havet». Fiskeribladet. Besøkt 7. oktober 2022.
4. ↑  «De Havilland DH.100 Vampire». Norsk Luftfartsmuseum. Besøkt 7. oktober 2022.
5. ↑  «Sabre F-86K». Bodø Luftfartshistoriske forening. Besøkt 7. oktober 2022.
6. ↑  Olve Dybvig, Bjørn Hafsten (Januar 2017). «Fly brukt av det norske luftforsvaret» (PDF). Besøkt 7. oktober 2022.
7. ↑  «Aller siste landing». *Forsvaret*. Besøkt 3. juni 2023.
8. ↑  Forsvarsdepartementet (10. juni 2022). «Norge leverer tilbake NH90-helikopteret». Regjeringen.no. Besøkt 7. oktober 2022.
9. ↑   Skoglund, Kari Anne; Skeie, Torgeir (14. mars 2023). «Norge bruker 12 milliarder på nye maritime helikoptre». *NRK Troms og Finnmark*. Besøkt 14. mars 2023. «Regjeringa kjøper inn seks Seahawk-helikopter. De tre første helikoptrene leveres innen 2025. Totalramme for innkjøpet er på 12 milliarder kroner.»
10. ↑  «Nordmænd skal flyve danske Seahawk-helikoptere». *Forsvaret* **(dansk)**. Besøkt 31. mars 2023.

| * v
* d
* r
Avdelinger i Luftforsvaret |
| --- |
| Luftforsvaret-emblem | Flystasjoner | 
* Ørland flystasjon
* Luftforsvarsbase Bodø
* Bardufoss flystasjon
* Rygge flystasjon
* Sola flystasjon
* Banak flystasjon
* Andøya flystasjon
* Gardermoen flystasjon
* Evenes flystasjon

 | Rondell |
| Luftvinger | 
* 131 Luftving
* 132 luftving
* 133 luftving
* 134 Luftving
* 137 Luftving
* Maritim helikopterving
* Redningshelikoptertjenesten

 |
| Skvadroner | 
* 330 skvadron
* 331 skvadron
* 332 skvadron
* 333 skvadron
* 334 skvadron
* 335 skvadron
* 337 skvadron
* 339 Special Operations Aviation Squadron
* 717 skvadron

 |

Portal: Norge